
REPARTIMENT 


Personatges  Actors 

PASCUAL  Sr.  Garolera 

BARTOMEU     .       .       .       ...»  Subirana 

TON  »  Torrents 

XATO  »  Berenguer 

NAS-GROS  »  Claveras 


Dreta  i  esquerra  de  Factor 


-A^cte  \xnia 


Sala  de  bona  apariència  amb  porta  al  fons  i  laterals.  Una  gàbia 
amb  un  lloro,  en  el  rècó  del  fons  de  la  esquerra. 


ESCENA  PRIMERA 

Pascual,  al  fons,  figurant  despedir-se  de  la  dona  i  la 
sogra  que  marxen  a  estiuejar,  A  temps,  segons  s  indiqui, 
Xato  /Nas-Gros,  que  son  dos  revenia  pisos 

PASC.  Ja  cal  que  cuiteu  per  no  fer  tard.  Mireu  que  el  tren 
no  espera  a  ningú;  no  gasta  compliments  en  despe- 
dir-se;  campana  i  pito  i  arrenca  a  còrre  com  una 
mala  nova...  Oh,  i  ara  que  dic  mala  nova!  així  que 
sigueu  al  poble  telegrafieu-me  si  heu  arribat  bé. 
Ho  sents,  estimada  esposa?  I  vostè,  quetida 
mamà  política?  cuidi's  força...  Eh!  Què  diu?  Que 
s'han  descuidat  el  maletí?  Damunt  de  la  caiaixe- 
ra  rhan  deixat?  No  pugi  vostè,  no  és  fadigui...  Ja 
rhi  porto,  esperi's. 

(Es  fica  per  la  primera  de  la 
esquerra.  Pel  fons  surt  el  Xato 
amb  molta  cautela), 

XATO    Ni  fet  exprés,  Avui  estic  de  sort. 

(S'amaga  per  la  primera  de 
la  dreta ^  a  temps  que  Pascual 
sortint  amb  el  maletí  no  el 

671344  vegi) 


PASC.  Ja  fora  estrany  que  les  dones  quan  surten  de  casa 
no  es  deixessin  alguna  cosa. 

(S'en  va  pel  fons  dreta.  Petita 
pausa.  Surt  eï  Xato,  va  al  fons 
i  fa  un  xiulel  molt  prim.) 

XATO    Continua  la  bona  ratxa. 

(Pel  fons  surt  Nas- Gros). 

NAS  Xato. 

XATO  Nas-Gros.  Apa,  home,  no  badis,  que  això  va  com 
una  seda. 

NAS      Estava  al  replà  de  dalt  diquelant  l'entrada. 

XATO    La  sortida  és  la  que  hem  de  vetllar,  perquè  no  ens 

p  enyorin. 
NAS      Vols  dir  que  farem  carga? 
XATO   Jo  be  m'ho  penso.  Muxeíi,  que  torna  el  bato, 

(S'amaguen^  Xato  per  la  pri- 
mera dreta^  Nas-Gros  per  la  se- 
gona. Entra  a  escena  Pascual). 

PASC.  Han  pres  un  taxi.  Han  fet  bé,  perquè  si  no,  no  arri- 
ben a  temps  al  tren.  Vaja,  ja  estic  sol. 

( Dirigint' se  al  lloro ) . 

Ja  ho  veus,  Perico,  com  ens  han  deixat  solets.  La 
mestressa  i  la  sogra  a  estiuejar  i  jo  aquí  amb  tu, 
aguantant  el  tipus,  no  poguent  sortir  de  Barcelona 
per  qüestió  de  negoci.  Què  hi  dius  a  tot  això,  Pe- 
rico? 
LLORO  Lorito  real, 

PASC.    Res  més  que  això  em  dius?  Ja  ho  sabia. 
LLORO  Calçasses, 

PASC.  Això  també  ho  sabia,  perquè  m'ho  dius  tot  sovint, 
massa  sovint,  i  aquesta  és  una  paraula  que  traspas- 
sa els  límits  del  teu  estament  de  lloro:  ho  tens  en- 
tès? I  no  estic  disposat  a  permetre  que  tu... 

IjLORO  Ja,  Ja,  ja,  Qué  regalo! 

PASC.    Aquest  lloro  s'em  rifa! 
LLORO  Calçasses! 

PASC.  Ja  hi  tornem!  Prou,  noi,  prou!  Has  de  tenir  en 
compte  que  jo  soc  Tamo  aquí,  ara  que  la  dona  i  la 
sogre  son  fora.  Soc  Tamo.  Comprens,  senyor.., 
Perico? 

LLORO  Jay  ja,  jaL 

PASC.  Que  és  bèstia  aquest  animal!  Ja  tens  sort  d'ésser 
qui  ets  i  de  saber  el  que  saps,  que  si  no!.. 

LLORO  Si  que  ho  sé,  si  que  lio  sé,  però  no  lio  diré. 

PASC.  Poca  vergonya!  Encara  tens  barra  de  parlar  així! 
N'hi  ha  per... 

(Timbre  de  porta)* 

Truquen.  Veiam  qui  és. 

(S'en  va  pel  fons  dreta), 

NAS  Xato. 
XATO  Nas-Gros. 

{Sortint  per  la  dreta) 

NAS  Aquest  home  enraona  amb  el  lloro  d*una  manera 
molt  estranya.  Sembla  talment  que  entre  els  dos 
hi  ha  una  combina, 

XATO    Si  que  ho  sembla.  Mutis,  que  venen. 

(Es  tornen  a  amagar), 

ESCENA  II 

Pascual  seguit  d  en  Bartomeu  /  Ton,  pare  i  fill;  pagesos 

amb  gorra 

BART.  Ben  segur  que  no  hi  pensava  vostè  amb  nosaltres; 

eh,  senyor  Pascual? 
PASC.    No,  no.  Cert  que  no  hi  pensava  pas. 
BART.   Doncs  ja  ho  veu,  ja  som  aquí. 
PASC.   Ja  ho  veig,  ja. 

BART.  Som  vinguts  a  Barcelona  jo  i  el  bordegàs,  perquè 
comenci  a  veure  món,  per  destruir-se,  per  treure-li 


PASC. 
BART. 


PASC. 


PASC, 
BART 


la  crosta  de  pagesia,  anem  al  dir,  perquè  no  vull 
que  el  meu  xicot  sigui  un  burro  com  son  pare. 
Home,  Bartomeu,  penseu  que  el  seu  pare  sou  vos. 
Ja  ho  sé  que  ho  só.  Això  és  un  dir.  Jo,  per  mi,  ja 
en  se  prou.  Però  com  que  el  món  avui  dia  està  tan 
avençat,  i  un  home  sense  destrucció  no  va  en 
lloc,  vull  que  el  meu  fill  pugui  anar  per  tot  arreu. 
No  se  si  m'explico! 

Sí,  sí;   us  expliqueu  molt  bé.  De  manera  que 
vostre  viatge  a  Barcelona  és  degut  a... 
BART.   Com  s'enten  degut!  En  el  trenc  hem  pagat  a  la 
bestreta. 
Es  natural. 

Ara,  tocant  a  Testada  a  ciutat,  recordant  de  que 
vostès  quan  varen  venir  al  poble,  varen  dir-nos 
que  si  mai  baixàvem  a  Barcelona  ja  sabiem  on  te- 
níem una  casa,  i  com  que  varen  deixar  Tadreça 
en  aquest  cartronet,  hem  pensat  que  fora  fer-los 
un  agravi  si  anàvem  a  un  altre  lloc,  i  per  això  és 
que  som  aquí.  No  se  si  m'explico! 

{tia  mostrat  una  targeta). 

PASC.  Sí,  home,  sí  que  us  expliqueu!  (Vaja  una  embaixa- 
da!)  I  penseu  passar-hi  gaires  dies  aquí  a  Barce- 
lona? 

BART.   Que  li  diré...  un  parell  de  mesos. 
PASC.    (Valga  m  Déu!). 

BART.   Be,  però  per  això  no  s'espanti,  que  nosaltres  ja 

ens  portem  la  nostra  part. 
PASC.    Què  voleu  dir? 

BART.   Que  no  volem  que  ens  digueu  gorreros,  encara 

que  venim  de  gorra. 
PASC.    Home,  jo  no  dic  semblant  cosa,  Bartomeu. 
BART.  Ja  ho  sé...  Això  és  un  dir  Sap  el  que  portem? 
PASC.    Vos  direu. 

BART.  Mitja  llangonissa  í  un  formatge,  tot  fet  a  caaa,  que 

s'en  lleparà  els  dits. 

{Ho  treu  del  cistell) 

Miri:  què  li  sembla?  Què  m'hi  diu? 
PASC.    Com  a  semblar-me,  em  sembla  que...  (que  teniu 

molta  barra.)  I  com  a  dir-vos,  dec  fer-vos  present 

que  tinc  la  senyora  i  la  sogra  fora  i  que  per  menjar 

s'ha  d'anar  a  la  fonda. 
BART.  Massa  gasto.  Essent  tres  com  som  li  resultarà 

molt  carregat.  Això  no  vol  dir  que  un  dia  ens  hi 

porti  a  una  bona  fonda,  però  per  tota  estada.  Sap 

que  podem  fer? 
PASC.    No  ho  se... 

BART.  Que  el  noi  es  cuidi  de  la  teca,  que  prou  que  en  sap 
de  cuinar,  i  aixines  a  vostè  li  resultarà  més  baratet. 
Dongui-li  els  diners  i  deixi'l  fer,  ja  veurà  com  ell 
ho  arregla.  Sap  fer  un  arròs  que  no  s'en  veurà 
mai  tip. 

PASC.  ^stic  ben  posat.)  Però,  home  de  Déu,  si  el  vos- 
tre fill  s'ha  de  cuidar  del  menjar,  no  tindrà  temps 
de  veure  rés  de  Barcelona. 

BART.  Be  prou  que  li  vagarà.  Ell,  l'arròs  el  fa  en  un  tan- 
car i  obrir  d'ulls. 

PASC.    I  sempre  hem  de  menjar  arròs! 

BART.  Ja  l'hi  variarà  els  talls. 

LLORO  Lorito  real. 

{En  Ton,  que  ja  en  entrar 
s'ha  assentat  vora  la  ghbia  del 
lloro,  mirant- lo  amb  curiositat y 
ara  que  el  sent  parlar ^  encara 
s'el  mira  amb  més  atenció  ^  sen- 
se fer  gestos  que  torbin  el  dià- 
leg del  seu  pare  i  en  Pascual). 

PASC.  Cal  que  ho  pensem  bé  això,  Bartomeu,  perquè  jo 
per  els  meus  quefers,  no  sempre  podré  és§er  a  çaaa 
a  una  hora  determinada. 

BART.  No  hi  faré  res  que  vostè  no  hi  sigui,  nosaUres  ja 

ens  arreglarem. 
LLORO  Lorito  real,  dame  la  paia  y  te  daré  un  real.  , 

{Aixecant-se  i  amb  molta  na- 
turalitat  apropant-se  al  seu 
*  pare). 

TON      Pare,  allà  hi  ha  un  pollastre  que  enraona. 
BART.   Què  dius,  noi! 

TON      Enraona,  tal  com  us  dic.  M'ha  demanat  un  ral.  Li 
dono,  pare? 

BART.  Ton, no  siguis  totxoí  Què  vols  que  en  faci  d'un  ral? 

TON      Potser  vol  anar  al  cine  la  bèstia. 

PASO.    (Tu  si  que  ets  bèstia!)  Què  no  veus  que  és  un  lloro? 

LLORO  Ja,  ja,  jai,  Qué  regalo! 

TON      Un  lloro  que  riu!  No  ho  entenc. 

PASC.    (No  se  si  és  tonto  o  el  fa!) 

BART.   És  molt  innocent  el  meu  xicot.  Ha  vist  poc  món; 
per  això  és  que  convé  destruir-lo, 

{Soroll  com  de  cadira  que  cau 
en  rhabiíació  de  la  dreta). 

Eh!  Què  és  aquest  soroll! 
TON      Allí  dins  ha  estat. 

{Senyalant  la  esquerra), 

PASC.    Vols  dir? 

TON      Jo  bé  m'ho  penso! 

PASC.    Anem-hi  tots,  que  no  fos  cas  que  hi  hagués  al- 
gun lladregot. .. 
BART.   Un  lladre!  Que  es  prepari  si  Tatrapo! 

(Del  cistell  treu  un  revòlver. 
S'en  van  tots  tres  per  la  lateral 
esquerra), 

ESCENA  III 
Nas- Gros  /  Xàto,  per  Ja  dreta 

NAS  Xato. 
SATO  Nas-Qros, 

NAS      Que  has  fet? 

XATO    He  ensopegat  no  se  com  amb  una  cadira. 
NAS      Sort  hem  tingut  que  han  equivocat  la  direcció,  pe- 
rò registraran  tota  la  casa.  Què  fem? 
XATO    Amagar-nos  sota  la  taula,  que  el  tapefe  és  llarg. 
NAS  Ànsia. 

{S'amaguen  sota  la  taula  del 
centre^  que  el  tapete  els  cobreix 
del  tot), 

ESCENA  IV 
Bartomeu,  Pascual  /  Ton 

BART.  No  hi  ha  ningú. 

PASO.   jo  juraria  haver  sentit...  Potser  allà... 

{Senyalant  lateral  dreta) . 

BART.  Veiam. 

{Hi  entra) 

PASC.    Es  valent  el  teu  pare. 

TON      Molt.  Per  això  és  que  al  poble  li  diuen  en  Serra- 

llonga. 
PASC.    Ah,  si! 

TON  Miri  si  ho  és  de  valent,  que  una  vegada  va  bara- 
llar-se amb  dos  homes  i  varen  ser  tres  els  que  van 
rebre. 

PASC.    Com  pot  ser  això  que  dius! 
TON      Tres,  perquè  ell  també  va  rebre. 
PASC.    Vaja  una  solta. 

BART.   Allà  dins  tampoc  hi  ha  ningú.  Posi's  tranquil. 
PASC.    Amb  aquest  revòlver  davant  dels  ulls  no  n  estic 

gaire  de  tranquil. 
BART.  No  tingui  por,  està  en  el  segur. 
PASC.    Més  segur  estarà  desant-lo. 

BART.  Jo,  quan  surto  de  casa,  sempre  vaig  armat,  pel 
que  pugui  succeir. 

{Deixa  r arma  dins  el  cistell.) 

PASC.  Aquí  a  Barcelona,  ara  no  hi  ha  por;  no  és  com 
abans  que  sortíem  de  casa  i  no  sabíem  sí  hí  tor- 
naríem. 

LLORO  Sí  que  ho  sé,  sí  que  Iio  sé,  peró  no  l·io  diré, 
BART.   I  ara,  què  diu  aquest  lloro! 

PASC.  Aquest  lloro,  tot  com  el  veieu,  és  més  lloro  que  un 
lloro. 

BART.   Vol  dir  que  val  per  dos! 
PASC.    Vull  dir  que  val  molt. 

BART.  Si  que  crec  que  les  fan  pagar  cares  aquestes  bes- 
tioles. 

PASC.    El  que  és  jo  no  vos  el  donaria  ni  per  mil  duros. 
BART.   Doncs  no  tingui  por  que  li  comprí.  I  perquè  en  val 

tants  de  diners! 
PASC.    Perqüè  aquest  lloro  és  un  secreier. 
BART.  Vol  dir  una  calaixera! 

PASC.  Dic  secreter,  perquè  guarda  un  secret  de  molta  im- 
portància. El  mal  és  que  no  li  podem  descobrir. 

BART.   Si  no  s  explica  més  clarament... 

PASC.  Veureu;  el  meu  oncle  era  molt  ric  i  molt  avar.  En- 
terrava els  diners  perquè  ningú  els  hí  prengués;  í 
com  que  va  morir  de  repent,  no  s'ha  pogut  saber 
on  tenia  el  cau.  Es  de  suposar  que  el  capital  és 
aquí  a  casa,  perquè  no  es  movia  mai.  Com  que  vivia 
sol  amb  aquest  lloro,  s'ha  de  creure  que  ell  sola- 
ment és  qui  ho  sap. 

LLORO  Sí  que  l·io  sé,  sí  que  tio  sé,  però  no  tio  diré. 

PASC.  Ho  veieu!  Sempre  diu  el  mateix.  Nosaltres  en  venir 
a  habitar  aquí,  ho  hem  registrat  tot  inútilment. 
Quan  la  dona  l'hi  fa  alguna  pregunta,  contesta  fora 
de  tò,  i  quan  sóc  jo  qui  li  parla  es  posa  a  riure. 

BART.   A  tall  de  mofa! 

PASC.    Ja  ho  crec.  Em  diu  calçasses! 

BART.  Això  li  diu!  Sí  a  mi  em  deia  aquesta  paraula  li 
arrancava  la  llengua. 

PASC,   No  pot  ser,  perquè  aleshorea  perdríem,  iotes  les 

esperances.  Un  lloro  mut,  no  te  cap  valor,  és  alló 
que  es  llença;  la  qüestió  és  conservar-li  la  llengua 
perquè  parli  un  dia  o  altre. 

BART.   El  que  és  jo  no  aguantaria  tant. 

PASO.  Es  que  el  cas  val  la  pena.  Son  molts  mils  duros 
els  que  tenia  Toncle.  El  mal  és  que  io  no  Thi  soc 
simpàtic,  la  meva  dona  tampoc  i  la  sogra  encara 
menys.  Més  aviat  amb  els  de  fora  de  casa  ds  mos- 
tra amable.  Per  això  que  us  explico  el  fet. 

{En  tó  confidencial). 

Que  us  sembla  si  li  féssiu  alguna  pregunta,  sense 
que  ell  sospités  la  intenció. 
BART.  No  és  mala  idea! 

PASC.    Si  conseguissiu  descobrir-li  Tamagatall,  creieu- 
me  Bartomeu,  que  no  us  queixarien  de  mi. 
LLORO  Si  que  ho  sé,  si  que  l·io  sé,  però  no  Iio  diré. 
BART.   Home, senyor  Pascual,  per  mi  no  es  perderà  el  plet. 

(Allunyant  se  tots  tres  de  la 
gàbia). 

Jo  li  tiraré  algun  entretoc.  Però  no  ara,  perquè 
no  sospiti.  Primerament  procuraré  fer-me  agradós, 
mal  serà  que  amb  els  dies  que  aquí  farem  estada... 

PASO.    Quedeu-se  el  temps  que  volgueu. 

BART.  De  mica  en  mica,  fent-li  algun  regalet,  m  el  faré 
meu.  Què  és  el  que  els  hi  agrada  més  als  lloros? 

PASC.    Aquest  té  un  deliri  per  la  pilota! 

TONí      Compreu-ne  una  de  futbol,  ben  grossa,  pare. 

PASC.    No;  és  la  pilota  de  la  carn  d  olla  la  que  li  agrada. 

BART.  Oh,  doncs  el  noi  n'hi  farà  demà  mateix,  que  ell 
per  lart  de  la  cuina  és  un  cap  de  brot. 

PASC.  Feu  el  que  volgueu.  Des  d'aquest  moment  ja  podeu 
dir  que  aquí  sou  a  casa  vostra. 

BART.  Molt  bé.  Ara  tindríem  que  sortir  vostè  i  jo  per  un 
encàrrec  que  m'ha  fet  donya  Simforosa,  la  senyo- 
ra del  caporal  de  la  guàrdia  civil 

PASO.    Què  haveu  de  fer-li? 

BART.  Comprar-li  i  enviar-li  tot  seguit  una  xeringa 
grossa. 

PASC.    De  les  de  sistema  modern? 

BART.  No  ho  se,  d'aquelles  que  van  amb  motor.  M'ha  dit 

que  a  can  Claus  i  Olles  les  trobaré. 
PASC.   À  can  Clausolles,  voleu  dir. 
BART.  ,  Això  mateix! 

PASC.    Es  a  la  Plaça  Reial.  Anem-hi  que  no  és  gaire  lluny. 

BART.  Ton,  ja  ho  saps:  tu  a  enllestir  el  dinar.  Fes  arròs 
amb  pollastre,  que  és  el  que  atipa  més.  A  la  tarda 
anirem  al  parca,  i  al  vespre  al  traiatu,  eh,  senyor 
Pascual? 

PASC.    Sí;  al  «Romea».  Veurem  «La  Mare». 
TON      La  mare,  diu!  No  el  crec  pas. 
PASC.    Per  què? 

TON      Perquè  la  mare,  s'ha  quedat  al  poble. 
PASC.    «La  Mare»,  d'En  Rusinol. 

TON  Els  ocells  tenen  mare,  aquí  a  Barcelona.  Això  si 
que  és  estrany! 

PASC.  (Es  tonto  de  cap  a  peus,  aquest  xicot!)  Anem,  Bar- 
tomeu. 

TON      A  tot  això,  encara  no  sé  on  és  la  llar  de  foc. 

PASC.    La  llar! 

BART.  Vol  dir  la  cuina. 

PASC.  Es  veritat;  mira,  al  extrem  d'aquest  corredor  la 
veuràs. 

{Senyalant  el  fons,  en  sa  part 
esquerra).  v 

1  per  cert  que  ara  em  recordo  que  la  dona  m*ha  dit 
que  no  em  descuidés  de  baixar  a  l'escala  el  cossi 
de  les  escombraries,  que  ja  és  ple. 
BART.   Vostès  han  de  fer-ho  això! 

PASC.  Com  que  els  escombriaires  no  pujen  als  pisos... 
Ja  faré  que  la  portera  s'en  cuidi.  Doncs,  si;  allà  hi 
ha  la  cuina  i  en  el  seu  rebost  hi  trobaràs  de  tot. 

TON      Molt  bé  diu.  Ja  poden  marxar  descansats.  Quan 

tornin  tot  ho  trobaran  a  punt. 
PASC.    (Déu  ho  faci.)  Tancarem  de  cop  i  ens  emportarem 

la  clau.  Comprens? 
TON      Sí,  senyor,  sí. 
PASC.    No  crec  que  triguem  gaire. 

(Pascual  /  Bartomeu  s^en  van 
pel  fons  dreta;  es  sent  el  cop  de 
tancar  la  porta  del  pis). 

TON  Vaja,  ja  sóc  a  Barcelona.  El  poble  on  sempre  és 
festa,  perquè  segons  he  vist  de  la  estació  aquí,  tot- 
hom va  pel  carrer  endiumenjat  i  sense  fer  res.  Fins 
els  cavalls  fan  festa,  perquè  els  cotxes  van  sense. 
Tot  va  amb  filsferros,  aquí.  Al  cinema  del  poble  ja 
ho  havia  vist  això,  però  no  em  creia  que  fos  varia- 
ble. Alió  és  pintat  d'invenció  de  pensament.  Aquí  s^ 
que  tot  és  cert.  Aquí  si  que  tothom  és  un  savi... 

LLORO  Ja,  ja,  jaL  Qué  regalo! 

TON  Fins  els  pollastres  enraonen!  Perquè,  vaja,  siguin 
el  que  vulguin,  aquest  minyó  és  ben  bé  un  pollas- 
tre civilitzat.  Després  li  faré  algunes  preguntes  re- 
ferents a  Tamagatall  dels  diners.  Ara  anem  a  la 
minestra. 

{S'en  va  pel  fons  esquerra), 
ESCENA  V 

Nàs-Gros  /  Xato,  sortint  de  sota  la  faula,  cada  u  per  un 
costat  i  quedant  sentats  a  terra 

NAS  Xato. 
XATO  Nas-Gros. 
NAS      Has  sentit? 

XATO    Tot,  sense  perdre*n  una  paraula.  Quan  han  parlat 
d'alló  del  tresor,  pots  comptar  si  he  parat  el  cove. 
NAS      I  què  et  sembla? 

XATO  Primerament  he  creguí  que  era  una  blava,  però 
conforme  han  anat  parlant,  no  sé,  no  sé...  í  tu,  què 
hi  dius! 

NAS      Veuràs,  jo...  d'ençà  de  la  telegrafia  sense  fils  ho 

crec  tot. 
XATO   Jo  també. 

NAS      Per  tant,  el  millor  que  podem  fer,  és  tenir  una 
interviu  amb  el  llorito,  per  veure  el  que  s'en  treu. 
XATO    Aquí  mateix. 
NAS  Sí. 

XATO  I  si  ens  diquela  les  intencions,  mou  escandil,  i  es- 
bronca la  mongeta? 

NAS  Tens  raó.  Millor  serà  pany  orar-lo,  i  fer-lo  cantar 
sota  Moníjuich,  a  la  barraca. 

XATO  I  si  s'en  adona  del  secuestro  i  tanca  el  bec  amb 
pany  i  clau  fent  muts  a  la  gàbia! 

NAS  Tornes  a  tenir  raó.  Val  més  que  Tinterviuem  aquí 
mateix. 

XATO    I  si  ens  atrapa  aquest  Nandu  que  és  a  la  cuina! 
NAS      Xato,  sembles  un  caga-dubtes. 
XATO    Veuràs,  Nas-Gros,  qui  asegura  dura. 
NAS      Muxeli,  que  torna  el  péjol! 
XATO    Granota,  fica't  al  cove. 

{Tornen  a  quedar  amagats 
sota  ïa  taula), 

ESCENA  VI 

Ton,  pel  fons  esquerra,  amb  davantal  de  cuina 
i  ventall  de  foc 

TON  Ja  tinc  el  sofregit  a  punt.  Ara  estic  per  tu.  Veiam 
si  ens  podem  entendre 

{Seient  a  la  vora). 

Tu  i  jo  som  amics,  oi  que  si  que  ho  som? 
LLORO  Lorito  real. 

TON  Això  mateix.  I  com  que  som  amics  i  entre  amics 
no  hi  ha  d'haver  secrets,  espero  que  ara  em  diràs 
on  amagava  els  diners  el  vell  avar,  oíiclé  del  se- 
nyor Pascual.  Oi  que  m*ho  diràs,  maco?  Perquè 
tu  ho  saps,  no  pots  negar-ho  que  ho  saps. 

LLORO  3í  que  ho  sé,  si  que  ho  sé,  però  no  ho  diré, 

TON  No  se  perquè  no  ho  has  de  dir.  Els  diners  entafu- 
rats  no  fan  cap  profit...  Si  tu  m'ho  dius  on  és,  jo... 

LLORO  Dame  la  pata  y  te  daré  un  real, 

TON  Un  ral  i  tants  com  vulguis  te'n  donaré  de  rals. 
Creu-me  que  no  et  faltarà  res.  Apa,  digues^  di- 
gues, on  és  el  panís.  Deu  ésser  un  bossot  molt 
gros,  eh! 

{Pausa  curta),  ~ 

Apa,  parla.  No  tinguis  por  que  ho  digui  a  ningú. 
Això  serà  cosa  nostra.  Ja  veuràs  quina  vida  ens 
donarem.  Quan  vulguis  una  cosa,  sigui  la  que  si- 
gui, no  tindràs  més  que  obrir  la  boca  per  a  dema- 
nar-la. No  et  sembla  bé  això!  No?  Doncs  tu  mateix 
fes  els  tractes.  Què  hi  dius! 
i  {Pausa), 
No  respons!  (ja  comença  a  empipar-me  aquest 
minyó!)  Parla,  amic  meu,  parla.  (Es  més  tossut 
que  un  clau  reblat  i  rovellat,  que  no  valen  estena- 
lles per  treure-s'el!)  Apa,  maco,  noi  pinturero... 
No  m'ho  vols  dir?  Tant  que  t'estimo  jo,  i  tu...  Apa, 
diga-m'ho  a  cau  d'orella.  Ai!! 

{Ha  acostat  molt  la  cara  als 
ferres  de  la  gàbia  i  el  lloro  rhi 
ha  mossegat  F orella). 

Lladre!  Deixa'm  anar...  AÜ,  aü! 

{S*en  després). 

M'has  fet  sang!  Com  em  cou!  Vaig  a  rentar-me- 
la  amb  aigua.  Maleït! 

{S'en  va  pel  fons  esquerra, 
dolen  t-se  de  la  piçada). 

ESCENA  VII 

Nàs-Gros  /  Xàto,  sortint  de  sota  la  taula. 
Més  tard,  Pascual 

NAS  Xato. 

XATO  Nas-Qros. 

NAS      Que  et  sembla  tot  això? 

XATO  Que  si  nosaltres  conseguim  fer  parlar  el  lloro  po- 
drem dir  que  haurem  tret  la  rifa  sense  comprar 
bitllet. 

NAS      No  hi  ha  res  com  fer  la  prova. 

XATO    Veiam  si  tenim  més  sort  que  aquest  beneit. 

NAS  Més  enginy  és  el  que  cal  per  fer-lo  cantar.  Tin- 
guéssim bomboms  de  xocolata,  que  els  agrada 
molt  a  aquestes  bestioles. 

XATO    Calla,  jo  tinc  un  terrós  de  sucre  de  cafè. 

{Sé'l  treu  de  la  butxaca), 

NAS      Visca!  Estem  de  xamba,  Done-m'el. 

{Posen  la  gàbia  al  damunt  de 
la  taula  del  mig,  seient  a  Fen* 
torn). 

Té,  llorito;  té,  sucre.  T'agrada? 
LLORO  Lorito  real. 

NAS     Té...  Però  abans  ens  has  de  dir  alló  que  tu  saps. 

On  és  el  mitjot  de  la  Ilàmara. 
XATO    Home,  si  li  parles  caló  no  ens  entendrà.  No  saps 

que  aquests  individus  son  americans? 
NAS      Tens  raó.  Oye  amigaso,  donde  està  escondida  Ja 

plata? 

LLORO  Dame  la  pata  y  te  daré  un  real. 

XATO  Ho  veus!  Ja  comença  a  fer  anar  la  pastosa.  Se- 
gueix, segueix  parlant-li  guacindango. 

NAS  Amigaso,  compadrito,  no  quiere  cumplir-me  la 
pregunta? 

LLORO  Dame  la  pata. 

XATO    Diu  que  li  donguis  la  paía. 

NAS      Como  no!  Todas  las  patas  que  quieras  te  daré. 
Toma,.,  Però  si  em  mossegues  t*escanyo. 

( Va  per  ficar  la  mà  entre  els 
ferres^  al  mateix  temps  que  es 
presenta  en  Pascual  pel  fons 
dreta), 

PASO.    Ei!  Que  és  això! 
XATO  Xapescando! 
NAS  Pirem. 

{Corrent  sé'n  van  per  la  d  re- 
ta^  tancant- se  a  dintre), 

PASC.  Què  feien  aquí  aquests  homes!  Jo  no  els  conec 
pas!  I  estaven  parlant  amb  el  lloro.  Ja  ho  com- 
prenc! Son  dos  lladregots  que  han  vingut  per  mi- 
rar de  descobrir  el  secret  del  tresor.  Es  clar  que 
és  això!  Del  contrari  no  s'entretindrien  aquí  a  la 
sala,  tractant  de  fer  cantar  al  Perico;  vet-aquí  el 
soroll  que  abans  hem  sentit.  Eren  ells  que  estaven 
amagats  esperant  la  ocasió  per  la  xerrada.  Oh,  i  el 
fill  d*en  Bartomeu  com  no  els  ha  vist,  ni  ha  sentit 
res!Potser  Than  assassinat,  pobre  xicot!  Quin  com- 
promís el  meu  si  Than  mort!  Valga'm  Déu!  Ton! 
Ton!  On  ets!  Que  ets  viu  o  mort!  Respon-me  si  és 
que  encara  respires!..  Tot  jo  tremolo.  Ton!,  cap 
resposta.  Ton!,  no  diu  res.  Està  vist,  és  ben  mort! 
^    Ja  rhi  puc  resar  un  parenostre. 

ESCENA  VIII 
Dit  i  Ton,  perla  esquerra 

TON  Què  em  crida,  senyor  Pascual? 

PASC.  Ja  ho  crec  que  et  crido.  On  eres? 

TON  À  la  cuina. 

PASC.  I  com  és  que  no  responies. 

TON      Perquè  tenia  la  boca  plena. 
PASC.    I  no  has  sentit  res  aquí  a  la  sala? 
TON  Res. 

PASC.    No  has  obert  la  porta  a  ningú? 

TON      No,  senyor.  No  te  la  clau  vostè? 

PASO.    Sí  que  la  tinc,  per  això  és  que  he  entrat  ara  mateix 

sense  trucar,  trobant-me  que  aquí  a  casa  hi  han 

lladres. 

TON      Ca!  No  els  he  vist  pas  jo! 

PASC.  Jo  si.  Els  he  vist  aquí  parlant  amb  el  lloro,  tractant 
que  els  hi  descobreixi  el  secret  del  tresor  amagat. 

TON      Què  em  diu,  ara!  N'està  segur? 

PASC.  Seguríssim.  Estaven  aquí  mateix,  al  voltant  de  la 
taula. 

TON      Què  rhi  ha  posada  vostè  la  gàbia  al  damunt? 
PASC.  No. 

TON      Doncs  jo,  tampoc.  Així  si  que  té  raó. 

PASC.    I  és  clar  que  la  tinc.  Han   estat  ells  per  parlar  al 

lloro  amb  més  comoditat. 
TON      I  on  son  ara  aquests  lladregots. 
PASC.    En  veure'm  han  fugit,  tancant-se  allà  dins. 

{Senyalant  la  lateral  de  la 
dreta). 

TON      Que  li  sembla,  doncs.  Què  fem  ara? 
PASC.    No  ho  sé.  Què  faries  tu? 

TON  Tampoc  ho  sé.  Si  el  pare  fos  aquí  aviat  ho  arre- 
glaria ell.  Entrava  allí  dins,  els  agafava...  amb 
una  mà  al  clatell  i  Taltra  al  cul  de  les  calces  i  els 
llençava  per  la  finestra  de  l'habitació. 

PASC.    No  n'hi  ha  allà  dins  de  finestres! 

TON      Doncs  per  Tull  de  Tescala.  On  és  el  pare? 

PASC.  M'espera  en  un  bar  de  la  Rambla,  prenent  el  ver- 
mut. Jo  he  tornat  per  uns  documents  importants, 
que  vull  dur  a  ca'l  notari  aquest  matí  mateix, 

TON     Calli!  Ja  ho  tinc!  Ja  ho  tinc! 

PASC.    El  què  tens! 

TON  La  idea,  la  idea  per  fer  fugir  els  lladres  sense  cap 
escàndol  de  res. 

PASC.  Aixó  és  el  que  voldria,  perquè  si  cridem,  ve  la  po- 
licia i  esvalotem  el  veïnat.  Després  tot  son  declara- 
cions amoïnoses. 

TON      Deixi'm  a  mi. 

PASC.    Què  vols  fer? 

TON      Fer  de  llorito. 

PASC.  Tu. 

TON      Jo  mateix.  No  diu  que  el  que  volen  aquesís  lladre- 

gots  és  descobrir  el  secret  del  llorito? 
PASC.    Si,  per  saber  Tamagatall  dels  diners  del  oncle. 
TON      Doncs,  ja  veurà;  vostè  vagi  allà  dins. 

{Senyalant  la  porta  de  la  es- 
querra). 

PASC.    I  que  tinc  de  fer-hi  allà  dins! 

TON      No  sortir  sinó  per  tancar  la  porta  del  pis  quan  ells 

marxin  escales  avall. 
PASC.    No  ho  acabo  de  compendre... 
TON     Ja  ho  anirà  comprenent  segons  em  vegi  fer.  Vostè, 

allà;  jo,  sota  la  taula. 
PASC.    (Veiam  que  farà.  De  vegades  els  més  tontos  Ten- 

davinen.) 

ESCENA  IX 

Pascual,  amagat  a  la  porta  de  la  esquerra;  Ton,  darrera 
de  Ja  taula,  que  no  s'el  vegi;  per  la  part  ae  la  dreta  Xato 
/  Nas-Gros,  per  el  seu  lateral. 

{Imitant  la  veu  del  lloro), 

TON  Lorito  real.  Si  que  ho  sé,  si  que  ho  sé,  i  ara  que 
estic  sol  ho  diré;  tot  ho  diré. 

{Pausa.  Ara  parlant  natural). 


-22  — 


Sembla  que  ha  fet  efecte,  la  porta  d'ells  ja  es  be- 
lluga. Tornem-hi. 

{Imitant  al  lloro). 

Si  que  ho  sé,  si  que  ho  sé.  Els  diners  amb  unces 
d'or,  estan  amagats... 

{Veu  natural). 

Si  que  escolten!  Si  que  escolten! 

{Amb  veu  de  lloro). 

Estan  amagats...  en  un  doble  fondo  del  cossi  de 
les  escombraries  de  la  cuina. 

{Pausa.  La  porta  s' obre  del 
tot^  cautelosamenty  i  surten 
Xàto  /  Nas-Gros). 

Què  et  sembla,  Xato!  Ja  ha  cantat  el  lloro. 
Amb  més  claretat  que  no  canta  en  Lazaro. 
No  hi  ha  que  perdre  el  temps!  Anem  pel  fato.  La 
cuina  es  allí. 

{3'en  van  pel  fons  esquerra). 

Ho  veu,  senyor  Pascual?  S'en  van  per  sa  pròpia 
voluntat. 

Tens  raó,  noi;  tens  raó. 
Ja  li  deia  jo  que... 
Silenci,  que  ja  tornen. 

(Xato  /  Nas-Gros,  amb  el 
cossi  de  les  escombraries  pas- 
sen d^ esquerra  a  dreta  del  fons) 

NAS     Ja  ho  tenim.  Ànsia. 
XATO   Ja  és  ben  nostre,  Nas-Gros. 
LLORO  Si  que  ho  sé,  si  que  Iio  sé,  peró  no  lio  diré. 
XATO    Ara  rai!  Tant  me  fa  que  garJis,  com  no,  senyor 
lloro. 

NAS  Apa,  buenas,  amigaso.  Màndese  mudar,  amigo. 
XATO    Recados  a  la  família. 


NAS 

:s:ato 

NAS 


TON 

PASO. 

TON 

PASG. 

NAS      No  badem,  que  poden  xivitar-nos,  Xato. 
XATO    Sí;  toquem  aquella  marxa,  Nas-Gros. 

\Se*n  van). 

TON      Bon  vent  i  barca  nova. 

PASC.    Mala  nuvolada  se  us  emporti. 

TON      Eh,  que  ha  anat  bé  la  jugada? 

PASC.  Ja  ho  crec.  Després  de  treure*m  d'engúnies  encara 
em  fan  el  favor  d*endur-se'n  la  llauna  de  les  es- 
combraries. 

TON      Els  hi  hem  donat  ben  bé  la  llauna. 

PASC.  Ets  més  viu  del  que  em  creia,  Ton.  Vaig  a  buscar 
al  teu  pare,  i  tots  tres  celebrarem  la  festa. 

TON  Tornin  aviat,  que  Tarròs  ja  estarà  a  punt  de  man- 
ducar-lo. 

PASC.    Tot  seguit. 

{S^en  va  content  pel  fons 
dreta), 

ESCENA  X 
Ton,  sol 

TON  I  ara,  jo  i  tu,  minyó,  anem  a  comptes.  Com  més 
amics,  més  clars,  senyor  llorito.  O  em  dius 
amb  tots  els  péls  i  senyals  on  està  amagat  el  tre- 
sor, o  acabarem  malament  tu  i  jo.  Sents  el  que 
et  dic? 

(Pausa), 

No  em  vols  respondrer!  No  facis  el  sonse.  Mira 
que  hi  perdràs.  Mira  que  jo  no  sóc  com  el  teu  amo, 
que  li  dius  calsasses  i  s'aguanta.  Pensa-hi  bé  i 
respon  en  bona  veritat. 
LLORO  Lorifo  reaL 

TON  Sí,  demà  m'afaitaràs.  D'això  parlàvem.  No  és  pas 
això  lo  que  vull  saber.  No  fugis  d'estudi  perquè 
no  et  val.  On  son  entafurats  els  diners,  és  el  que 
vull  que  em  diguis! 

LLORO  Dame  la  pafa, 

TON      Una  garrotada  eí  donaré  si  no  em  respons,  a  tu. 

Apa  canta,  canta. 
LLORO  No  ho  diré,  no  ho  diré, 

TON  Què  no  ho  diràs!  Per  força  f  ho  treure  del  bec.  Tu 
no  em  coneixes  encara,  tan  savi  que  et  penses 
ésser.  Ja  veuràs  com  l'arreglo  jo  aquest  cuento. 

(Del  cistell  que  ha  portat  son 
pare^  treu  el  revòlver). 

Mira:  saps  què  és  això?  Si  no  ho  saps,  ja  t'ho  faré 
entendre  jo  que  és.  Anem  cap  a  la  cuina  i  allà  veu- 
rem si  parles  o  fas  el  mut. 

{Amb  la  gèbia  i  el  revòlver  i 
s'en  va  pel  fons  esquerra), 

ESCENA  DARRERA 

Pausa.  Pel  fons  surten  Bartomeu  /  Pascual,  aquest  amb 
una  carta  a  la  ma.  Més  tard.  Ton,  pel  fons  esquerra 

PASC.  Tal  com  us  dic;  sort  he  tingut  del  enginy  del  vos- 
tre fill,  que  si  no  aquells  dos  lladregots  ens  haurien 
donat  que  sentir. 

BART.  Oh,  és  que  el  meu  bordegàs  no  és  tan  tonto  com 
sembla  a  primera  vista;  te  cops  amagats.  El  que 
és  que  el  xicot  no  ha  vist  món,  però  qu'an  el  vegi 
serà  una  anguila,  anem  al  dir. 

PASC.  La  seva  feta  confesso  que  és  digna  de  tota  alaban- 
ça.  Haguéssiu  vist  els  lladres  com  han  marxat  de 
contents  amb  el  cossi  de  les  escombraries,  escales 
avall. 

BART.   Es  clar,  com  que  es  creien  endur-s'en  el  tresor... 

Qui  sap  on  paren  ja. 
PASC.    Quan  descobreixin  la  broma  serà  el  bé  del  cas. 
BART.  I  ara,  jo  li  dic  una  cosa  senyor  Pascual. 
PASC.    Digueu-la,  Bartomeu. 

BART.   Si  algú  ha  de  fer  cantar  el  lloro  esbrinant-li  el  se- 
cret, aquest  ha  d'ésser  el  meu  xicot. 
PASC.    Ai,  tant  de  bó  que  fos  així. 

{Tir  de  revòlver  de  dins). 

Eh!  Què  és  això!  Un  tret! 
BART.   Be  m'ho  sembla! 
PASC.    À  la  cuina  a  petat. 
BART.   À  la  cuina  diu!  Ton!,  Ton! 

PASC.  Si  seran  els  lladres,  que  vist  Tengany  han  tornat. 
BART.  Ton!! 

{Sortint  amb  naturalitat). 

TON      Què  maneu,  pare? 

BART.   Què  ha  estat  això! 

TON      Que  no  ho  heu  sentit?  Un  tret. 

PASC.  Perquè! 

TON      Per  fer  l'arròs. 

PASC.    Tu  fas  l'arròs  a  tirs! 

TON      Es  que  he  mort  el  lloro. 

PASC.    Què  dius  ara,  desgraciat! 

TON  Com  que  el  lloro  s'ha  entossudit  en  no  volguer 
parlar,  he  pensat  que  lo  millor  fora  que  ens  el  men- 
jessim  amb  arròs,  per  acabar  d'una  vegada. 

PASC.  Però  que  no  ho  veus  que  així  es  pert  tota  espe- 
rança de  que  un  dia  o  altre  parli,  designant  el  lloc 
de  l'amagatall! 

TON      Que  més  tall  del  que  hi  kaurà  a  la  cassola. 

PASC.    Tot  perdut,  tot  perdut! 

{Cau  defallit  en  una  cadira). 

BART.  Però  Ton,  perquè  has  morí  al  lloro;  pobre  bes- 
tiola? 

TON  Perquè,  creieu-me  pare,  aquell  lloro,  com  a  lloro 
era  un  trapacer,  i  com  a  pollastre  farà  el  seu  a 
l'arròs. 

BART.   Vols  dir? 

TON  No  sabia  res.  Allò  de  sí  que  ho  sé,  si  que  ho  sé, 
però  no  ho  diré,  era  un  cuento  que  es  portava 
perquè  Tapeixessin  a  tot  capriíxo. 

PASC.    Eh!  Què  llegeixo! 

{Sense  gairabé  adonar-s^en  ha 
obert  la  carta  que  duia  a  la  ma 
i  l^ha  llegida  ràpidament). 

Serà  veriíat  el  que  diu  aquesta  carta! 

BART.   La  que  el  porter  li  ha  donat  ara  al  pujar? 

PASC.  Sí,  la  mateixa.  Es  del  notari  senyor  Rafecas,  que 
diu:  «La  presente  tiene  por  objeto  manifesíarle, 
que,  abierto  a  su  debido  tiempo  el  testamento  de 
su  difunto  senor  don  Telesforo  Àgarrao,  y  resul- 
tando  ser  usted  el  único  heredero  de  todo  su  capi- 
tal, que  se  halla  depositado  en  la  Banca  Arnús, 
espero  se  sirva  usted  presentarse  en  esta  secreta- 
ria para  justificar  su  personalidad  para  los  efectos 
siguientes». 

BART.  Vaja,  al  cap  d'avall  es  sap  on  tenia  guardats  els 
diners  el  seu  oncle.  Al  Banc  Arnús. 

PASC.  Ai,  ai.  I  jo  que  sempre  m'havia  pensat  que  en  Pe- 
rico  era  l'únic  que  ho  sabia! 

TON  Ho  veu!  Ho  veu  com  el  senyor  lloro  era  un  menti- 
der, que  no  sabia  res!  Un  pavero! 

PASC.  Sí,  noi,  sí.  Pels  disgustos  que  m'ha  fet  passar, 
amb  quin  gust  me'l  menjaré  amb  arròs. 

TON  Tindrà  que  apretar  els  caixals,  perquè  sembla  que 
serà  molt  dur. 

PASC.  No  hi  fa  res.  M'empassaré  els  talls  sense  maste- 
gar, i  per  millor  païr-los,  vinga  tragos  de  xampany 
de  la  marca  més  acreditada. 

(Amb  gran  alegria) . 


Pel  gasto  no  miraré  prim.  Un  dia  és  un  dia. 


—  27  — 


'  BART.   Així  m  agrada.  Ànsia. 
TON  Visca! 

{AI  públic). 

BAR.T.  I  aquí  tenen  el  final 

del  senyor  «Lorito  Real». 

Casa  Patuel 


Sant  Rafel,  1 
i  I  s  e  p  2 

ATARO 


PERRUQUES  :  :  ARMERIA  :  :  TRAJOS 
TEATRE  I  CARNAVAL  ::  CREPÉ  :: 
MASTIC  ::  GUIXOS  DE  CARACTERITZAR 

❖❖❖❖ 

Es  lloguen  trajos  de  soldats  romans  per  a 
la  processó  de  Setmana  Santa,  com  també 
vestits,  ales  d'àngel  i  vestes  de  congregants 
 per  a  anar  a  aquestes  processons  

Nans  per  a  la  processà  de  Corpus 

(D  @  (I 


m  li 
Obres  piablicades: 

(sense  dames) 

"Un  home  discret** 
Quasi  monòleg  en  1  acte  d'En  «Pau  Fàcil» 

rOO  pesseta 

"ViIesa!-No  senyors!-Un  caliquenyo'* 
Tres  monòlegs  d'En  Sebastià  Bofill  i  Bas 

rOO  pesseta 

**E1  vestit  nou  de  l^Emperador" 
Comèdia  en  1  acte  d'En  Francesc  Rossetti 

1 '50  pessetes 

"La  figura  del  Rei  Wamba^* 

Comèdia  en  3  actes  de  N'Esteve  Trullàs 

2*50  pessetes 

**Lorito  real** 

Comèdia  en  1  acte  d'En  Lluís  Mlllà 

rOO  pesseta 

PRÒXIMAMENT 

CARLES  DE  VIANA     (vbrsió  catalana) 

*  I  W  i  * 

Uocs  de  vendas 

A  MATARÓ: 
Impremta  Minerva  Barcelona,  13 

Llibreria  Catòlica  Salas       Santa  Maria,  10 

A  BARCELONA: 
Llibreria  Bonavia  Tapineria,  4 

*'La  Hormiga  de  Oro"  Plaça  Santa  Anna 

Llibreria  "L'Escòn**  Petritxol,  2 

Llibreria  Millà  Sant  Pau,  21 


N.^  2,  — 
N.^  3.  — 
N.^  4.  — 
N.^  5.  — 

